Tocmai m-am întors dintr-o comunitate
care deține secretul supraviețuirii oamenilor.
E un loc unde femeile conduc,
fac sex pentru a saluta,
iar joaca domină ziua --
unde distracția e treabă serioasă.
Și nu, nu e Burning Man
sau San Francisco.
(Râsete)
Doamnelor și domnilor, faceți cunoștință cu rudele dvs.!
E lumea maimuțelor sălbatice bonobo
din jungla din Congo.
Alături de cimpanzei, maimuțele bonobo sunt
cele mai apropiate rude în viață ale noastre.
Asta înseamnă că avem un strămoș comun,
aceeași bunică
care a trăit cu circa șase milioane de ani în urmă.
Cimpanzeii sunt cunoscuți
pentru agresivitatea lor.
(Râsete)
Dar, din păcate,
am accentuat prea mult
acest aspect
în povestea evoluției umane.
Maimuțele bonobo ne arată
cealaltă parte a poveștii.
Pe când cimpanzeii
sunt dominați de masculi mari, fioroși,
societatea maimuțelor bonobo
este condusă de femele cu influență.
Aceste maimuțe și-au dat seama de ceva,
ceva ce duce la o societate tolerantă,
unde violența ce duce la moarte
nu a fost încă observată.
Dar, din păcate,
acestea sunt cel mai puțin înțelese
dintre marile maimuțe.
Ele trăiesc în adâncul junglei din Congo
și a fost foarte dificil să le studiem.
Congo este un paradox --
o țară cu o biodiversitate și o frumusețe extraordinare,
dar și însăși inima întunericului,
scena unui conflict violent
care durează de decenii
și a dus la pierderea a tot atâtea vieți
ca Primul Război Mondial.
Nu e de mirare că
această distrugere pune în pericol viața maimuțelor bonobo.
Din cauza comerțulului cu carnea animalelor sălbatice
și a defrișărilor, nu putem umple un stadion mic
cu toate maimuțele bonobo rămase în lume --
sincer, nici măcar de asta nu suntem siguri.
Și totuși, în această lume a violenței și a haosului,
poți auzi râsete ascunse
care mișcă arborii.
Cine sunt aceste rude?
Sunt maimuțele ”faceți dragoste, nu porniți războaie”,
din moment ce fac sex frecvent, promiscuu
cu parteneri de ambele sexe
pentru a atenua conflictele
și a rezolva problemele sociale.
Nu spun că asta este soluția
pentru toate problemele umanității --
deoarece viața mainuțelor bonobo
înseamnă mai mult decât Kama Sutra.
Maimuțelor bonobo, ca și oamenilor,
le place să se joace de-a lungul întregii vieți.
Joaca nu este doar la nivel infantil.
Pentru noi și pentru ei,
joaca are un rol fundamental în stabilirea legăturilor
și consolidarea toleranței.
Prin joacă învățăm să avem încredere
și tot aici învățăm regulile jocului.
Joaca crește creativitatea
și mobilitatea spirituală
și se axează asupra diversității --
diversitatea interacțiunilor,
a comportamentelor,
a legăturilor.
Și când privești maimuțele bonobo jucându-se,
vezi înseşi rădăcinile evolutive ale
râsului uman, ale dansului
și ritualurilor.
Joaca este liantul
care ne unește.
Nu știu cum vă jucați voi,
dar vreau să vă arăt câteva clipuri unice,
direct din sălbăticie.
Primul, e un joc cu mingea în stil bonobo --
și nu mă refer la fotbal.
Aici
avem o tânără femelă și un mascul
care se urmăresc în joacă.
Uitați-vă la ce face ea.
Asta s-ar putea să fie originea expresiei
”îl ține sub control”.
(Râsete)
Doar că eu cred că e mai degrabă afecțiune aici.
Da.
(Râsete)
Deci jocurile cu tentă sexuală sunt comune
atât la maimuțele bonobo, cât și la oameni.
Și acest videoclip chiar este interesant
pentru că arată --
Aceste imagini chiar sunt interesante
pentru că arată inventivitatea
de a introduce elemente neobișnuite în joacă --
precum testiculele --
și arată cum joaca cere încredere
și încurajează încrederea --
și în același timp este foarte distractivă.
Dar joaca ia multe forme.
(Râsete)
Joaca ia multe forme,
se poate prezenta sub multe înfățișări,
unele dintre ele sunt mai liniștite,
fanteziste, ciudate --
poate că așa entuziasmul este redescoperit.
Și vreau să vedeți,
aceasta este Fuku, o tânără femelă
care se joacă liniștită cu apă.
Cred că asemenea ei,
noi ne jucăm uneori singuri
și explorăm granițele
lumii noastre interioare și pe cele ale lumii exterioare.
Tocmai acea curiozitate jucăușă
ne împinge să explorăm, să interacționăm.
Și apoi, conexiunile nebănuite pe care le formăm
sunt sursa creativității noastre.
Acestea sunt câteva mici puncte
din înțelegerea pe care maimuțele bonobo ne-o oferă
despre trecutul și prezentul nostru.
Dar ele mai dețin un secret despre viitorul nostru,
unul în care trebuie să ne adaptăm
unei lumi în continuă schimbare
prin dezvoltarea creativității
și a cooperării.
Secretul este că joaca este cheia
către aceste abilități.
Cu alte cuvinte,
joaca este atuul nostru natural de adaptare.
Pentru a ne adapta cu succes
lumii în schimbare,
trebuie să ne jucăm.
Dar vom extrage ce e mai bun din joacă?
Joaca nu este neimportantă;
joaca este esențială.
Pentru oameni și pentru maimuțele bonobo,
viața nu este doar vânătoare și violență.
Momentele când pare nepotrivit să te joci,
ar putea fi când nevoia de joacă este imperioasă.
Așa că, prietenii mei primate,
haideți că îmbrățișăm acest dar al evoluției
și să ne jucăm împreună,
în timp ce redescoperim creativitatea,
prietenia și surprinderea.
Vă mulțumesc.
(Aplauze)